Ron var i god tid med info på mail, om praktiske ting i forbindelse med vores ankomst. At vi havde kontakt med vores vært i god tid, gjorde os helt trygge ved situationen, da det var vores Airbnb debut. Ron havde London guide-bøger, hus-regler og "låne" oyster kort klar til os ved ankomsten og tog imod med smil. Under opholdet på 10 dage (far/mor/to voksne sønner), havde vi kun kontakt med Ron 2-3 gange, når vi tilfældigt mødtes på gaden udenfor lejligheden. Han bor selv lige ved siden af. Vi havde ingen problemer eller spørgsmål omkring opholdet, alt fungerede perfekt!! Det her været en fornøjelse at bo i lejligheden og vi nød at vi kunne mærke Rons glæde ved indretning og hans helt personlige æstetik i form af sjove billeder/møbler/lamper og farver!
Der er god plads til 4 voksne fine senge med friskt og lækkert sengetøj. Om natten er der helt stille, når der ikke lige kører en enkelt motorcykel forbi!
Vi tog oftest bussen C2 til tuben Kentish Town eller videre til centrum, nemt og forholdsvis hurtigt.
Hvis man ikke vil spise morgenmad i lejligheden (der iøvrigt er fuldt udstyret), kan det anbefales at gå lige over på den anden side af gaden på cafeen der, -god kaffe og traditionel engelsk morgenmad, og købmanden lige ved siden af, har alt i grønt/frugt, mejeri, brød, konserves, vin osv. Ved siden af er aviskiosk med oysterkort top-up og ved siden af den en slagter. Herligt kvarter, hvor man har fornemmelsen af at indgå i Londons helt almindelige dagligdag.
Super godt sted at bo, som fuldt ud levede op til vores forventninger!
Tak Ron :-) -og håber vi får muligheden igen en anden gang.
Sissel Gregers